A Törvényszék 2017. október 5-i ítélete – Ben Ali kontra Tanács
(T-149/15. sz. ügy)1
(„Közös kül- és biztonságpolitika – A tunéziai helyzet tekintetében egyes személyekkel és szervezetekkel szemben hozott korlátozó intézkedések – A pénzeszközök befagyasztása – Megsemmisítés iránti kereset – Elfogadhatóság – Jogalap – Új indok alapján a felperes nevének a jegyzékekbe való újbóli felvétele – Indokolási kötelezettség – Ténybeli alap – Tulajdonjog – Arányosság”)
Az eljárás nyelve: angol
Felek
Felperes: Sirine Bent Zine El Abidine Ben Haj Hamda Ben Ali (Tunisz, Tunézia) (képviselő: S. Maktouf ügyvéd)
Alperes: az Európai Unió Tanácsa (képviselők kezdetben: Á. de Elera-San Miguel Hurtado és G. Étienne, később Á. de Elera-San Miguel Hurtado meghatalmazottak)
Az ügy tárgya
Az EUMSZ 263. cikkre alapított és a tunéziai helyzet tekintetében egyes személyekkel és szervezetekkel szemben hozott korlátozó intézkedésekről szóló 2011/72/KKBP határozat módosításáról szóló, 2015. január 30-i (KKBP) 2015/157 tanácsi határozat (HL 2015. L 26., p. 29), valamint a tunéziai helyzetre tekintettel egyes személyekkel, szervezetekkel és szervekkel szemben hozott korlátozó intézkedésekről szóló 101/2011/EU rendelet végrehajtásáról szóló, 2015. január 30-i (EU) 2015/147 tanácsi végrehajtási rendelet (HL 2015. L 26., p. 3) felperest érintő részében történő megsemmisítése iránt benyújtott kérelem.
Az ítélet rendelkező része
A Törvényszék a keresetet elutasítja.
Sirine Bent Zine El Abidine Ben Haj Hamda Ben Ali maga viseli saját költségeit, valamint az Európai Unió Tanácsa részéről felmerült költségeket.
____________
1 HL C 262., 2015.8.10.